༄༅། །ནམ་མཁའི་སྙིང་པོའི་ཚེ་སྒྲུབ་ཀྱི༔ ཚེ་འགུགས་ཚེ་གཡང་དཔལ་བེའུ༔ ཆད་པ་མེད་པའི་རྒྱུན་བཟང་བཞུགས༔ ཚེ་འགུགས་པ་ནི་མདའ་དར་གཡབ་ཅིང་། ཧཱུྃ་ཧྲཱིཿ སྣང་སྲིད་ཟླ་གམ་དབང་གི་དཀྱིལ་འཁོར་ནས། །སྣང་བ་མཐའ་ཡས་རྟ་མཆོག་ཧེ་རུ་ཀའི། །
སྣང་སྟོང་སྐུ་ཡི་སྤྲུལ་བསྒྱུར་མཐའ་ཡས་པས། །སྣང་བཅས་སྣང་མེད་ཚེ་ཡི་བཅུད་རྣམས་བསྡུས། །ཧ་ཡ་གྲཱྀ་ཝ་ཨཱ་ཡུཿསིདྡྷི་ཧཱུྃ། །བདེ་ཆེན་འཁོར་ལོ་སྐུ་ཡི་དཀྱིལ་འཁོར་ནས། །བདེ་མཆོག་སྐུ་ཡི་ལྷ་ཚོགས་སྐུ་བཞེངས་ལ། །བདེ་བ་
ཆེན་པོའི་སྤྲུལ་བསྒྱུར་སྣ་ཚོགས་ཀྱིས། །ལོངས་སྤྱོད་རབ་རྫོགས་སྤྲུལ་བསྒྱུར་མཐའ་ཀླས་པས། །རླུང་ལྔའི་རང་མདངས་ཚེ་ཡི་བཅུད་རྣམས་བསྡུས། །བཻ་རོ་ཙ་ནི་ཨཱ་ཡུཿསིདྡྷི་ཧཱུྃ། །ཆོས་ཀྱི་འཁོར་ལོ་ཐུགས་ཀྱི་དཀྱིལ་འཁོར་ནས། །
ཆོས་སྐུ་སྣང་བ་མཐའ་ཡས་སྐུ་བཞེངས་ལ། །སོར་རྟོགས་ཡེ་ཤེས་སྒྱུ་འཕྲུལ་སྣ་ཚོགས་ཀྱིས། །དེ་ཁོ་ན་ཉིད་ཚེ་ཡི་བཅུད་རྣམས་བསྡུས། །ཨ་མི་ཏཱ་བྷ་ཨཱ་ཡུཿསིདྡྷི་ཧཱུྃ། །སྤྲུལ་པའི་འཁོར་ལོ་ཡོན་ཏན་དཀྱིལ་འཁོར་ནས། །བདུད་
འདུལ་མགོན་པོའི་ལྷ་ཚོགས་སྐུ་བཞེངས་ལ། །ཕྲིན་ལས་བཞི་ཡི་རྣམ་རོལ་དཔག་མེད་ཀྱིས། །ཤ་ཁྲག་དྲོད་དབུགས་སེམས་ཀྱི་བཅུད་རྣམས་བསྡུས། །མ་ཧཱ་ཀཱ་ལ་ཨཱ་ཡུཿསིདྡྷི་ཧཱུྃ། །གཉུག་མ་རྡོ་རྗེ་ལུས་ཀྱི་དཀྱིལ་འཁོར་ནས། །
དཔའ་བོ་མཁའ་འགྲོའི་ལྷ་ཚོགས་སྐུ་བཞེངས་ལ། །མདོར་ན་རྒྱལ་བའི་སྐུ་གསུང་ཐུགས་གསུམ་གྱིས། །སྒོ་གསུམ་རྡོ་རྗེ་གསུམ་དུ་རྒྱས་གདབ་ནས། །རྩ་དག་རླུང་ཐིམ་ཐིག་ལེ་འཕོ་མེད་བརྟན། །འགྱུར་མེད་ཡོངས་གྲུབ་ཚེ་དབང་